Sohrab Sepehrî
Sohrab Sepehrî, Sihrab Sepehî (bi farisî: سهراب سپهری Sohrab Sepehri) (z. 7 cotmeh 1928 - m. 21 nîsan 1980) helbestvanekî faris î nûdem û resamekî navdar bû. Ew li Kaşana girêdayî Îsfehanê hate dinê. Ew yek ji 5 helbestvanên navdar yên farisiya nûdem tê qebûlkirin. Ev helbestên han wek helbestên nû tê zanîn ku di van helbestan de ne pîvan ne jî kafiye hene. Helbestkarên din yên vê hereketê Nîma Yuşîj, Ehmedê Şamlû, Mehdî Axvan Sales û Ferox Feroxzad in. Her wisa Sohrab yek ji resamê nûdem yê Îranê ye. Sopehrî li nexweşxaneya Pars li Tehranê ji ber nexweşiyeke xwînê (leukemî) mir. Helbestên wî bi mirovatiyê tijî bûn û ji bo nirxên mirovî xemgînî tê de hebû. Wî gelek ji sirûştê hez dikir û gelek caran jî ev bilêv dikir. Helbestên wî ji bo gelek zimanan hatine wergerandin wek îngilîzî, frensî, spanî, elmanî, îtalyanî, swêdî, erebî, tirkî û rûsî.